CELEX: 62010CJ0023
Language: el
Date: 2011-03-17 00:00:00
Title: Απόφαση του Δικαστηρίου (έβδομο τμήμα) της 17ης Μαρτίου  2011. # Ευρωπαϊκή Επιτροπή κατά Πορτογαλικής Δημοκρατίας. # Παράβαση κράτους μέλους - Θέση νωπών μπανανών σε ελεύθερη κυκλοφορία - Δηλούμενο βάρος που δεν αντιστοιχεί στο πραγματικό βάρος - Υποχρέωση των τελωνειακών αρχών να ελέγχουν το δηλούμενο βάρος - Κοινοτικός τελωνειακός κώδικας - Κανονισμός (ΕΟΚ) 2913/92 - Άρθρα 68 επ. - Κανονισμός (ΕΟΚ) 2454/93 - Άρθρο 290 α - Παράρτημα 38 Β - Σύστημα των ιδίων πόρων - Απώλεια εσόδων - Κανονισμός (ΕΟΚ, Ευρατόμ) 1552/89 - Κανονισμός (ΕΚ, Ευρατόμ) 1150/2000 - Άρθρα 2, 6, 9, 10 και 11. # Υπόθεση C-23/10.

Απόφαση του Δικαστηρίου (έβδομο τμήμα) της 17ης Μαρτίου 2011 – Επιτροπή κατά Πορτογαλίας
      (Υπόθεση C‑23/10)
      «Παράβαση κράτους μέλους – Θέση νωπών μπανανών σε ελεύθερη κυκλοφορία – Δηλούμενο βάρος που δεν αντιστοιχεί στο πραγματικό βάρος – Υποχρέωση των τελωνειακών αρχών να ελέγχουν το δηλούμενο βάρος – Κοινοτικός τελωνειακός κώδικας – Κανονισμός (ΕΟΚ) 2913/92 – Άρθρα 68 επ. – Κανονισμός (ΕΟΚ) 2454/93 – Άρθρο 290 α – Παράρτημα 38 Β – Σύστημα των ιδίων πόρων – Απώλεια εσόδων – Κανονισμός (ΕΟΚ, Ευρατόμ) 1552/89 – Κανονισμός (ΕΚ, Ευρατόμ) 1150/2000 – Άρθρα 2, 6, 9, 10 και 11»
      1.                     Ίδιοι πόροι της Ευρωπαϊκής Ένωσης – Τελωνειακοί προορισμοί – Θέση σε ελεύθερη κυκλοφορία – Ειδικές διατάξεις περί μπανανών
            (Κανονισμός 2913/92 του Συμβουλίου, άρθρα 13, 68 και 71· κανονισμός 2454/93 της Επιτροπής, άρθρο 290α) (βλ. σκέψεις 47-54)
      2.                     Ίδιοι πόροι της Ευρωπαϊκής Ένωσης – Βεβαίωση και διάθεση από τα κράτη μέλη – Συστηματική και άνευ ελέγχου αποδοχή τελωνειακών
            διασαφήσεων που αναφέρουν ένα τυποποιημένο, και άρα πλασματικό, βάρος εισαγομένων νωπών μπανανών (Κανονισμοί 1552/89, άρθρα
            2, 6 και 9 έως 11, 2913/92, άρθρα 13, 68 και 71, και 1150/2000, άρθρα 2, 6 και 9 έως 11· κανονισμός 2454/93 της Επιτροπής,
            άρθρο 290α) (βλ. σκέψεις 55, 71)
      3.                     Ίδιοι πόροι της Ευρωπαϊκής Ένωσης – Βεβαίωση και διάθεση από τα κράτη μέλη – Πιστωτική εγγραφή στον λογαριασμό της Επιτροπής
            – Καθυστερημένη εγγραφή (Κανονισμοί του 1552/89, άρθρα 2, 9, 11 και 17, και 1150/2000, άρθρα 2, 9, 11 και 17) (βλ. σκέψεις
            57-66)
      Αντικείμενο 
      
         
               Παράβαση κράτους μέλους – Παράβαση των άρθρων 68 επ. του κανονισμού (ΕΟΚ) 2913/92 του Συμβουλίου, της 12ης Οκτωβρίου 1992,
                  περί θεσπίσεως κοινοτικού τελωνειακού κώδικα (ΕΕ L 302, σ. 1), του άρθρου 290α του κανονισμού (ΕΟΚ) 2454/93 της Επιτροπής,
                  της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) 2913/92 του Συμβουλίου για τη θέσπιση
                  του κοινοτικού τελωνειακού κώδικα (ΕΕ L 253, σ. 1) και του παραρτήματος 38 B αυτού, καθώς και των άρθρων 2, 6, 9, 10 και 11
                  των κανονισμών (ΕΟΚ, Ευρατόμ) 1552/89 του Συμβουλίου, της 29ης Μαΐου 1989, για την εφαρμογή της απόφασης 88/376/ΕΟΚ, Ευρατόμ
                  για το σύστημα των ιδίων πόρων των Κοινοτήτων (ΕΕ L 155, σ. 1), και (ΕΚ, Ευρατόμ) 1150/2000 του Συμβουλίου, της 22ας Μαΐου
                  2000, για την εφαρμογή της απόφασης 94/728/ΕΚ, Ευρατόμ για το σύστημα των ιδίων πόρων των Κοινοτήτων (ΕΕ L 130, σ. 1) – Θέση
                  νωπών μπανανών σε ελεύθερη κυκλοφορία – Δηλούμενο βάρος που δεν αντιστοιχεί στο πραγματικό βάρος – Ίδιοι πόροι – Απώλεια εσόδων
               
            Διατακτικό 
      Το Δικαστήριο αποφασίζει:
      
         
                  1)
               
               
                  
               
               
                  	Η Πορτογαλική Δημοκρατία, οι τελωνειακές αρχές της οποίας δέχονταν κατά σύστημα τελωνειακές διασαφήσεις θέσεως νωπών μπανανών
                     σε ελεύθερη κυκλοφορία, ενώ γνώριζαν ή όφειλαν ευλόγως να γνωρίζουν ότι το δηλούμενο βάρος των μπανανών δεν αντιστοιχούσε
                     στο πραγματικό βάρος τους, και οι αρχές της οποίας αρνούνταν να αποδώσουν τους ιδίους πόρους που αντιστοιχούσαν στην απώλεια
                     εσόδων και να καταβάλουν τους οφειλόμενους τόκους υπερημερίας, παρέβη τις υποχρεώσεις που υπέχει από τα άρθρα 13, 68 και 71
                     του κανονισμού (ΕΟΚ) 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα, σε συνδυασμό
                     προς το άρθρο 290α του κανονισμού (ΕΟΚ) 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων
                     εφαρμογής του κανονισμού (ΕΟΚ) 2913/92 του Συμβουλίου, για τη θέσπιση του κοινοτικού τελωνειακού κώδικα, όπως τροποποιήθηκε
                     με τον κανονισμό (ΕΚ) 89/97 της Επιτροπής, της 20ής Ιανουαρίου 1997, καθώς και από τα άρθρα 2, 6 και 9 έως 11 του κανονισμού
                     (ΕΟΚ, Ευρατόμ) 1552/89 του Συμβουλίου, της 29ης Μαΐου 1989, για την εφαρμογή της απόφασης 88/376/ΕΟΚ, Ευρατόμ για το σύστημα
                     των ιδίων πόρων των Κοινοτήτων, όπως τροποποιήθηκε με τον κανονισμό (Ευρατόμ, ΕΚ) 1355/96 του Συμβουλίου, της 8ης Ιουλίου
                     1996, και από τα ίδια άρθρα του κανονισμού (ΕΚ, Ευρατόμ) 1150/2000 του Συμβουλίου, της 22ας Μαΐου 2000, για την εφαρμογή της
                     απόφασης 94/728/ΕΚ, Ευρατόμ για το σύστημα των ιδίων πόρων των Κοινοτήτων.
                  
               
            
         
                  2)
               
               
                  
               
               
                  	Απορρίπτει την προσφυγή κατά τα λοιπά.
               
            
         
                  3)
               
               
                  
               
               
                  	Η Ευρωπαϊκή Επιτροπή και η Πορτογαλική Δημοκρατία φέρουν τα δικαστικά έξοδά τους.